cyanic-selkie/wikianc huggingface dataset:
Konopiště
Turisme
Konopiště har vært åpen for publikum siden 1971. Besøkende kan se rommene til Franz Ferdinand (som var en entusiastisk jeger), en stor samling av jakttrofeer, «Obizzi-Este-samlingen» (den tredje største europeiske samlingen av våpenskjold og middelaldervåpen fra Castello del Catajo i Padova i Italia), en skytehall med bevegelige mål, samt en hage med italienske renessansestatuer og drivhus.
Store Magleby sogn
Store Magleby sogn er et sogn i Store Magleby pastorat, Amagerland provsti og Københavns stift. Fra 1. april 1970 til 1. april 1974 var Store Magleby sogn en av Danmarks 277 kommuner. Siden 1. april 1974 har sognet vært en del av Dragør kommune. I sognet ligger Store Magleby kirke.
Brändö (Helsingfors)
thumb|left|Wihurikonsernets hovedkontor på Brändö (tidligere strandhotell) Brändö ble utskilt fra Helsinge i 1921 og var egen kommune frem til 1946. Dette år ble kommunene Brändö, Haga, Hoplax og Åggelby slått sammen med Helsingfors. Brändö inngår nå i Brändö bydel i Helsingfors som omfatter Stenudden og øyene Brändö, Blåbärslandet og Högholmen.
Store Magleby sogn
Sognet hadde i 2004 8 950 innbyggere og 7 548 medlemmer av Den danske kirke.
Brändö (Helsingfors)
Brändö ligger ved munningen av Gammelstadsfjärden øst for sentrum av Helsingfors. Området ble utbygget som et villaområde på begynnelsen av 1900-tallet. Store flotte eiendommer preget området. Bebyggelsen ble komplettert med høyhus på 1960-tallet.
Kjente bygninger i Brändö bydel er Brändö kyrka, restauranten Brändö Casino og strandhotellet (nå Wihurikonsernets hovedkontor).
Brandö gymnasium er en finlandssvensk skole.
Store Magleby sogn
Nederlendere på Amager
Nyere forskning tyder på at innvandrerne kom fra flere steder i de daværende Nederlandene, inklusive det nåværende Belgia. Bl.a. fra grønnsaksområdet rundt Mechelen hvor Isabella kom fra og hvor det fantes en sterk tradisjon for foredling av grønnsaker i 1500-tallet.
Havnebyen Nieuwpoort i grevskapet Flandern hvor Christian IIs sekretær Scepperus kom fra, nevnes også. Waterland i provinsen Holland selv var for sumpete område til at grønnsaksdyrkingen kunne ha foregått på særlig høyt nivå. Det vet man fra detaljerte samtidige innberetninger. Imidlertid kunne alminnelige bønder ha kommet herfra mens de mer spesialiserte gartnerne må ha kommet fra andre områder i Nederlandene.
Førstehåndskilder som redegjør for hvor eksakt i Nederlandene innvandrerne kom fra er gått tapt. Beboerne fra Maglebylille, som lå der hvor Københavns Lufthavn (norsk: Københavns lufthavn) ligger nå, ble flyttet hit da lufthavnen skulle bygges.
Travis (andre betydninger)
Travis har flere betydninger:
Svømming under Sommer-OL 1924
Svømming under Sommer-OL 1924. Svømming var med for sjuende gang på det olympiske programmet i Paris 1924. Det ble konkurrert i elleve svømmeøvelser, seks for menn og fem for damer. USA ble beste nasjon med ni gullmedaljer og Johnny Weissmuller vant tre olympiske titler.
200 m bryst
Robert Skelton satt olympisk rekord innledende rundene med tiden 2.56,0.
100 m fri
Mariechen Wehselau satte verdensrekord i de innledende rundene med tiden 1.12,2
Mia Gundersen
Mariann Gundersen Leliënhof (født 27. oktober 1961), kjent som Mia Gundersen, er en norsk sanger og skuespiller.
Karriere
Som TV-skuespiller har hun blant annet deltatt i serien Offshore (som kantinedama Mette Haug) og i NRK Barne-TV-seriene Uhu! (som Berit Smerit Perit) og Sesam Stasjon. På scenen har hun gestaltet en rekke musikalroller og vanlige teaterroller, i oppsetninger som Cabaret, My Fair Lady, Evita på hjemmescenen Rogaland Teater og Cabaret på Den Nationale Scene i Bergen. I 1999 spilte Gundersen rollen som Sugar i komedien Sugar på Chateau Neuf i Oslo. Samme år spilte hun Britt Bull i filmen Fomlesen i kattepine. I 2000 spilte hun en-kvinneforestillingen Gelsomina på Scene West Victoria. Hun var med i Manndomsprøven på Oslo Nye Teater i 2006 og musikalversjonen av Svindlere med stil på Chateau Neuf i 2008.
I 2007 og 2008 var hun jurymedlem i TV Vests program The LIPA Dream hvor unge musikere kjempet om en plass på Liverpool Institute for Performing Arts (LIPA). Våren 2008 var hun dommer i Norske Talenter sammen med Thomas Giertsen og Jan Fredrik Karlsen. Norske Talenter er den norske utgaven av Got Talent.
Den 2. oktober 2008 hadde Gundersens jubileumsforestiling «All of Mia» premiere på Chat Noir. På scenen medvirket for øvrig det seks manns sterke Christianssand String Swing Ensemble, pianisten Sverre Indris Joner, to strykere, samt to mannlige dansere. Showet ble en fiasko, og ble tatt av plakaten etter én forestilling.
Personlig
I 2008 utkom hennes selvbiografi Jeg er Mia (Aschehoug forlag), skrevet sammen med Hege Storhaug, hvor hun blant annet skrev om morens rusmisbruk.
Mia Gundersen var gift med fotografen Marcel Leliënhof fra 2002 til de skilte seg i 2016. Paret har to adoptivsønner sammen.
Gundersen er storesøster til skuespilleren Toni Gundersen.
Klimaforliket
Klimaforliket er betegnelsen på et politisk kompromiss om Norges miljø- og klimapolitikk. Avtalen ble undertegnet 17. januar 2008 av regjeringspartiene Sosialistisk Venstreparti, Arbeiderpartiet og Senterpartiet og de tre opposisjonspartiene Høyre, Kristelig Folkeparti og Venstre. Fremskrittspartiet var, som det eneste av de sju stortingspartiene, ikke invitert og deltok derfor heller ikke i forhandlingene. Stortingsrepresentant Inga Marte Thorkildsen (SV) var regjeringspartienes hovedforhandler med opposisjonspartiene i Stortingets energi- og miljøkomité, mens selve avtalen ble signert av de parlamentariske lederne.
Forhandlingene
Grunnlaget for forhandlingene var regjeringens klimamelding og opposisjonens kravliste på 61 punkter. Det store stridsspørsmålet viste seg å være hvor store utslippsreduksjoner som skulle tas innenlands i Norge.
Forhandlingene stoppet flere ganger opp, blant annet da opposisjonspartiene i desember 2007 brøt forhandlingen med regjeringen.
Forliket
17. januar 2008 ble det klart at partene hadde nådd et bredt forlik.
Innholdet
Et av de viktigste punktene i forliket er at Norge skal satse på å bli karbonnøytralt i 2030 i stedet for 2050
Andre viktige punkter:
Positive
Lars Sponheim (V) sa: «Undersøkelser viser at folk flest er klare for en omlegging i sin miljøhverdag. Folks vilje avhenger av at myndighetene og politikerne innfrir og viser vei. Venstre vil nå følge regjeringens oppfølging av avtalen med argusøyne».
Olje- og energiminister Åslaug Haga (Sp) kommenterte foliket slik: «Både som Sp-leder og olje- og energiminister gleder jeg meg til å følge opp klimaavtalen som inneholder mange gode tiltak og klare målsettinger. Avtalen sikrer en langsiktig og offensiv klimapolitikk og er en viktig oppfølging av Soria-Moria-erklæringen og Senterpartiets miljøprogram som ble vedtatt på vårt landsmøte i vår».
Rasmus Hansson i WWF sa: «Dette er mer konkret handling. Ikke allverden, men både opposisjonen og Jens Stoltenberg fortjener applaus. Vi savner tiltak på elektrifisering av sokkelen og kutt i samferdselsutslippene. Og politikerne må erkjenne at dette koster penger og det blir bare dyrere å redde klimaet».
Frederic Hauge i Bellona sa: «Det er blitt gjort et godt politisk arbeid i miljøbevegelsen. Vi har klart å flytte en klimamelding som var dårlig. Dette er et konkret eksempel på at arbeidet vårt nytter», mens Leder i Naturvernforbundet, Lars Haltbrekken kommenterte forliket slik: «Vi håper og tror at dette markerer starten på en ny og mer offensiv klimapolitikk. Det er ingen tvil om at ambisjonsnivået nå er høyere enn da Regjeringen la frem sin klimamelding før sommeren. Det er bra og viktig».
Negative
Stortingsrepresentant Ketil Solvik-Olsen (Frp) var negativ til forliket og begrunnet det slik: «Dette er jo småpenger. De 250 millionene til tog ville vært naturlig i neste års statsbudsjett, uansett klimaforlik eller ikke. Jens har bundet de tre i opposisjonen til å støtte hans politikk, og nå kan de ikke protoestere lenger», mens Fremskrittspartiets leder Siv Jensen i et debattinnlegg i Dagbladet bl.a. skrev: «Derfor fremstår dagens forlik som litt krampaktig. Regjeringen har vært opptatt av å fjerne uenighet i Stortinget, mens Høyre, Venstre og KrF kan skryte på seg å ha beveget regjeringen i en angivelig mer miljøvennlig retning».
Greenpeaces leder i Norge, Truls Gulowsen, var negative til forliket og sa: «Verken regjeringen eller opposisjonen har vært villig til å begrense olje- og gassutvinningen eller bruke Oljefondet i klimapolitikken. Greenpeace er skuffet over denne misbrukte muligheten, som nok en gang understreker at klimahensyn stiller langt bak i køen når de store beslutningene skal tas i oljelandet Norge».
Bilorganisasjonen NAF og Norges Miljøvernforbund reagerte begge på at de økte drivstoffsavgiftene ikke ville bli øremerket til miljøtiltak.
Det gyldne snitt
Det gyldne snitt (riksmål ) eller det gylne snitt (bokmål og nynorsk) vil si deling av en linje eller en flate i to deler slik at den minste delen forholder seg til den største som denne til hele linjen eller flaten.
Uttrykt som φ (phi) tilsvarer dette et irrasjonalt tall med verdi Man kan finne dette delingsforholdet igjen mange steder i naturen og spesielt på menneskekroppen. Forholdet mellom lengden fra skulderen til fingertuppene og lengden fra albuen til fingertuppene, knokene på hånda og lengden på bena i forhold til lengden fra kneet til tærne er noen eksempler. Det er også et viktig visuelt virkemiddel innen kunsten. Det gyldne snitt var kjent blant grekerne. Det ble mye brukt i renessansen, særlig innen arkitektur. Det gyldne rektangel eller rektangler med tilnærmet de samme proporsjoner opptrer også i menneskeskapte ting i vårt dagligliv, som i formen på bankkort og fyrstikkesker.
Matematikk
right|thumb|Konstruksjon av et [[Gyldent rektangel|gyllent rektangel:
1. Konstruer et kvadrat.
2. Tegn en linje fra midtpunktet på en av sidene til et motstående hjørne.
3. Tegn en bue med denne linjen som radius så de til sammen utgjør den lange siden i rektangelet.]]
Det gyldne snitt bygger på en harmonisk deling av et linjestykke. Snittet deler linjestykket slik at forholdet mellom den lengste og den korteste delen er like stort som forholdet mellom hele linjestykket og den lengste delen av det.
Matematisk kan dette uttrykkes slik: Hvis linjestykket AB er delt i et punkt S slik at forholdet mellom AB og AS er lik forholdet mellom AS og BS sies S å dele AB i det gyldne snitt
Av definisjonen: Den høyre ligningen viser at a=b\varphi, som kan bli satt inn i den venstre halvdel, som da gir: Stryke ut b og multiplisere begge sider med \varphi og ordne ligningen leder til: Det kan enkelt verifiseres at den eneste positive løsningen til denne annengradsligningen er Det motsatte forhold er kjent som det konjugerte gyldne snitt og man bruker stor \Phi for å angi dette: Alternativt kan \Phi uttrykkes som: Dette illustrer den unike egenskapen (blant positive tall) med det gyldne snitt at: De to løsningene er innbyrdes inverse og har de samme desimalene.
Fibonaccitall
Den italienske matematikeren Leonardo Fibonacci fra Pisa er mest kjent for å ha «oppdaget» den kjente følgen av det som i dag kalles fibonaccitallene. Han beskrev disse tallene i sin første bok, Liber abbaci fra 1202. Følgen dannes ved å begynne med tallene 0 og 1, og så la de neste tallene i følgen være summen av de to foregående tallene. Den begynner slik:
0+1=1, 1+1=2, 1+2=3, 2+3=5, 3+5=8, 5+8=13. Tallene videre er 21, 34, 55, 89, 144, 233,...
Fibonaccitallene opptrer i utallige naturfenomener, som måten blader blir organisert i mange planter, eller geometrien i en kongle, eller strukturen i en perlebåt.
Kunst
Leonardo da Vinci (1452 – 1519) åpnet en av sine bøker med følgende utsagn: La ingen som ikke er matematiker lese mitt arbeid!. Denne spissformuleringen viser kunstnerens interesse for matematikkfaget. Ved siden av å interessere seg for geometri, studerte han menneskekroppen meget inngående. Han fant mange forhold på menneskekroppen som, ifølge ham selv, burde være lik det gyldne snitt for at det skulle være en perfekt kropp. Da Vinci hevdet at forholdet mellom høyden fra navlen og ned og høyden fra navlen og opp bør være lik det gyldne snitt. Det betyr at en person på 150 cm skal ha en navlehøyde på ca. 93 cm.
Et BBC-program om ansikter og skjønnhet handlet i stor utstrekning om at ansikter som hadde flatene fordelt etter det gyldne snitt ble ansett av det brede publikum som mere tiltalende enn ansikter som ikke var det. De fleste populære skuespillere og modeller i dag faller inn under denne «normen».
Arkitektur
Den sveitsiskfødte franske arkitekten Le Corbusier var opptatt av harmoniske proporsjoner i arkitekturen og benyttet ofte det gyldne snitt som planleggingsverktøy. Hans Villa Stein i Garches (1927) har både i plan, oppriss og rominndeling rektangler som ligger nær det gyldne snitt. Han mente å se det gyldne snitt i menneskekroppens proporsjoner og festet seg ved at så mange førmoderne lengdemål over hele verden var knyttet til legemsdeler: alen (underarm), fot, tomme, favn, skritt osv. I 1948 utga han boken Le Modulor, hvor han beskrev et målesystem for arkitektur som han selv utviklet og tok i bruk i 1940-årene. Det var basert på det gyldne snitt, med utgangspunkt i en «ideell» mannskropp. Til å begynne med brukte han en gjennomsnittlig høy franskmann på 175 cm. Men underveis ombestemte han seg og tok i stedet utgangspunkt i 6 fot eller ca. 183 cm, som var idealhøyden for en britisk politimann, og dessuten mannens rekkevidde, en favn. Dermed fikk han knyttet sitt system til de gamle målesystemene. Hvis man deler denne mannskroppen etter det gyldne snitt, havner delingslinjen omtrent 113 cm over gulvet, og det tilsvarer navlehøyden. Videre deling etter forholdstallet \varphi gir «den røde serie» med høyder på 70 cm (et spise- eller arbeidsbord), 43 cm (et stolsete), 27 cm (en krakk). Så laget han en annen nummerserie basert på det dobbelte av navlehøyden, 226 cm, som han mente var så høyt en stående mann med oppstrakt arm kunne nå. Ved å dele denne høyden etter det gyldne snitt fikk han «den blå serie» med lengdene 140 cm (en god høyde å hvile armene i stående stilling) og 86 cm, mannens skritthøyde og skrittlengde. I senere utgaver av boken viser han en rekke eksempler på bruk av Le Modulor, blant dem l'unité d'habitation i Marseille (1947 – 52).
Gemma McCluskie
Gemma McCluskie (født i 1983 i London, myrdet i mars 2012) var en britisk skuespillerinne. I 2012 ble McCluskie myrdet og hennes kropp ble funnet i en kanal i London. Hennes bror Tony ble dømt for drapet på henne. McCluskie er mest kjent for sin rolle som Kerry Skinner i BBC sin såpeoperaserie EastEnders, som hun var med i sesongen 2000–2001.
McCluskie forsvant fra sitt hjem i Øst-London den 29. februar 2012. Det ble først antatt at hun sist hadde blitt sett i sitt hjem av broren Tony i løpet av ettermiddagen, men videre undersøkelser avdekket at hun hadde blitt sett på handletur rundt kl. 20:00 som kvelden 1. mars. Skuespillere som Martine McCutcheon, Brooke Kinsella og Natalie Cassidy som spilte med McCluskie i TV-serien EastEnders, la ut meldinger på twitter om hennes forsvinning i håp om å få informasjon om hvor hun befant seg. Den 5. mars organiserte to av McCluskies fettere et søk sammen med 100 frivillige for å finne henne. En hodeløs overkropp av en kvinne ble funnet i Hackney 6. mars 2012. Den 9. mars 2012 kunngjorde politiet at kroppen var formelt identifisert som McCluskie. Den 10. mars 2012, ble Tony McCluskie offisielt siktet for drapet på søsteren.
Nordisk Film
I 1992 fusjonerte selskapet med Egmont. I 2009 solgte selskapet ut TV-produksjonsdelen Nordisk Film & TV til Banijay Entertainment.
Nordisk Film har eksklusive distribusjonsrettigheter til Sony PlayStation-produkter i Norden.
Tonje Elise Skjærvik
Tonje Elise Skjærvik (født 23. juni 1988) fra Stokkøya i Sør-Trøndelag, ble 14. januar 2006 kåret til Frøken Norge og representerte Norge i Miss World.
Hun går nå på NTNU, og i tillegg jobber hun som modell.
Lockvattnet
Lockvattnet, tidligere også kjent som Lekvattnet, er en innsjø sentralt i Södermanland, Sverige, beliggende øst for Båven, mellom Björnlunda og Stjärnhov. Innsjøens overflateareal er 6 km², og den ligger 26 meter over havet.
Ved innsjøens nordende ligger slottet Elghammar.
Sevillanas
Sevillanas er en spansk folkedans, opprinnelig fra Sevilla. Dansen består av 4 forskjellige deler, som igjen er delt opp i tre turer. Sevillanas kan danses som pardans, og er vanlig innslag på fiestaer.
Incredible String Band
Incredible String Band var et psykedelisk folkband fra Skottland som begynte i 1965. Bandet ble dannet av Clive Palmer, Robin Williamson og Mike Heron i Edinburgh.
Etter at Palmers sluttet allerede i 1966 opptrådte Williamson og Heron som en duo, senere forsterket av andre musikere.
De var en av artistene som opptrådde på Woodstockfestivalen i 1969.
Bandet fikk en stor tilhengerskare, særlig med albumene The 5000 Spirits or the Layers of the Onion, The Hangman's Beautiful Daughter og Wee Tam and the Big Huge.
De blir ansett som pionere innenfor sjangeren, gjennom å integrere et stort utvalg av tradisjonelle musikkformer og instrumenter, i utviklingen av verdensmusikk.
Ladbyskipet
Haugen
Ladbyhaugen var opprinnelig noe høyere enn den er i dag, men pløying har jevnet den ut en hel del. Høsten 1934 støtte gårdbruker Erik Eriksen på store steiner i nordenden av haugen. Han tilkalte amatørarkeolog Poul Helweg Mikkelsen, som startet utgravningen. Da man fant de første klinknaglene overtok Nationalmuseet utgravningen. Undersøkelsen ble avsluttet i 1936. Nær Ladbyhaugen ligger museumsbygningen i en gammel strådekket bindingsverksbygning. På museet finnes en utstilling om funn fra vikingtiden i området. Øst og sydøst for Ladbyhaugen finnes alminnelige gravfelt med inntil videre 11 utgravde graver fra vikingtiden.
Skipet
Stavnen var en trappetrinnsstavn, hvor en stor treblokk var utskåret så den passet til bordplankenes klinkbygging. Forstavnen var formet som et drage- eller hestehode. Selve hodet er gått tapt, men dragens manke kan sees som en rekke tettsittende fine jernspiraler. Bakstavnen var formet som en krum dragehale, som også er gått tapt. I skipet sees stadig et stokkanker, som ligger i forstavnen. Ankeret veide opprinnelig ca. 20 kilo og var utstyrt med en kjedeforløper av jern.
Funnene
I forstavnen fant man et forgylt bronsesamlestykke for lærreimer. Det var restene av hundeseletøy, og dyreornamenteringen i jellingstil på metallet var en viktig detalj i dateringen av begravelsen. Denne antas å være fra mellom år 900 og år 950. I babords skipsside fantes en treplate på ca. 45x60 cm, som var malt med geometriske mønstre. Farvene er falmet, men man kan ennå se restene av platen som en mørk flekk. I skipet lå også flere sett seletøy til hester, med bisler, stigbøyler, sporer og spenner.
Det ble også funnet et gravkammer og muligens også en seng. Gravkammeret var bygget i tre mellom akterstavnen og masten, på plassen hvor skipet opprinnelig ble styrt fra. Hele skipet hadde deretter blitt overdekket av en trekonstruksjon.
Graven har vært plyndret, men man har funnet rester av en fin bysantisk silketunika og rester av pels og fjær. Dette er muligens restene av sengetøy. Ved gravkammeret ble det funnet omkring 600 rester av forskjellige småting, som vitner om en fornem begravelse. Det er blant annet funnet en beltespenne, en sølvtallerken, et bronsefat, et spillebrett og et trespann.
Utenfor relingen ble det funnet 45 pilspisser, med rester av pilskaftene. Man fant også en skjoldbule i skipet. Utover dette ble det ikke funnet noen våpen. Det antas at de fleste våpen har blitt fjernet i forbindelse med gravplyndringen.
Den døde ble fulgt i graven av 11 hester, som i kroppsbygning minner om nyere tids Nordbakker, med et stangmål på rundt 1,25 meter. I tillegg til hestene fantes minst 4 hunder. Skjelettene av dyrene kan ennå sees i bunnen av skipet. Skipet har blitt slept opp på land og over skipet og gravkammeret er det lagt gresstorv, som dermed danner Ladbyhaugen.
Rekonstruksjon
I 2011 fungerte Vikingeskibsmuseet i Roskilde, som konsulent da en begynte på en rekonstruksjon av skipet. Denne ble sjøsatt lørdag 14. mai 2016 med nesten 2 000 fremmøtte.
Ladbyskipet under krigen
Under den tyske okkupasjonen fortalte man den samme historie om Ladbyskipet i Danmark som om Osebergskipet i Norge: Et par tyske offiserer kom for å ta en kikk på skipet. Etterpå sa den ene til oppsynsmannen at han ikke kunne se noe særlig ved dette skipet, og fikk til svar: «Det skjønner jeg ikke, for med slike skip har vi to ganger erobret England.»
NM i mangekamp 2020
NM i mangekamp 2020 for senior, junior og ungdom var en del av NM i friidrett 2020, og ble arrangert som et eget mesterskap på Blåbærmyra i Fagernes, 8. og 9. august 2020.
Menn
Martin Roe vant sin fjerde NM-tittel i tikamp. Markus Rooth skadet seg i stavkonkurransen, og måtte trekke seg. Også Toralv Opsal måtte trekke seg, fordi han fikk krampe bak låret etter 100 meterløpet, så han greide ikke å konkurrere godt i de videre øvelsene.
Kvinner
Kun to utøvere deltok, og Thelma Eid vant med ny personlig rekord sammenlagt og i fem av øvelsene. Eid vant også NM i mangekamp innendørs i januar.
Menn
Britiske Jack Turner kom på andreplass i konkurransen, med 7292 poeng, men han deltok ikke i NM.
Gutter 16 år
Åtte utøvere deltok.
Gutter 15 år
Sju utøvere deltok.
Gutter 14 år
Kun én utøver deltok.
Jenter 16 år
Fem utøvere stilte til start.
Jenter 15 år
Ni utøvere deltok.
Jenter 14 år
Fire utøvere deltok.
Jenter 13 år
Fire utøvere deltok.
Kévin Borlée
Kévin Borlée (født 22. februar 1988 i Woluwe-Saint-Lambert), er en belgisk friidrettsutøver som konkurrerer i sprintløp. Hans tvillingbror Jonathan Borlée, hans søster Olivia Borlée og hans yngre bror Dylan Borlée er også friidrettsutøvere.
Borlée deltok i OL 2008 der han ble nr. tre i sin semifinale på 400 meter men klarte ikke å ta seg videre til finalen. Han var også i semifinalen i VM i friidrett 2009 i Berlin men heller ikke den gangen var hans tid god nok til å få en plass i finalen.
Under VM i friidrett innendørs 2010 deltok han på det belgiske stafettlaget på 4 x 400 meter stafett sammen med sin bror Jonathan, Cedric van Branteghem og Antoine Gillet. De tok sølvmedaljen der. Under EM i friidrett 2010 i Barcelona vant han gull på 400 meter med tiden 45:08 og bronse på 4 x 400 meter stafett sammen med Arnaud Destatte, Cédric Van Branteghem og Jonathan Borlée på tiden 3:02:60.
Ved EM i friidrett innendørs 2011 kom Belgia på 3.-plass på 4 x 400 meter, med belgisk rekord på 3:06,57. Borlée løp her sammen med Antoine Gillet, Nils Duerinck og Jonathan Borlée. Senere på året deltok han ved VM i friidrett 2011 i Daegu, der han fikk bronse på 400 meter, med tiden 44,90.
Han deltok på det belgiske stafettlaget som vant 4 x 400 meter ved EM i friidrett 2012, denne gang sammen med Antoine Gillet, Jente Bouckaert og Jonathan Borlée. Tiden deres, 3:01,09, var årsbeste i Europa. Ved sommer-OL 2012 i London deltok han både på 400 meter og 4 x 400 meter stafett, og han kom på 5.-plass på 400 meter og 6.-plass på stafetten.
Ved EM i friidrett innendørs 2015 vant Belgia 4 x 400 meter stafett, med ny europeisk rekord på 3:02,87. Kévin Borlée løp her sammen med Julien Watrin og brødrene sine, Jonathan og Dylan.
Han deltok på Belgias lag som kom på 6.-plass på 4 x 400 meter ved VM i friidrett innendørs 2016. Ved EM i friidrett 2016 i Amsterdam vant Belgia 4 x 400 meter stafett, med ny årsbestetid i Europa på 3:01,10. Laget bestod av alle tre brødrene Borlée, samt Julien Watrin. I EM deltok han også på 400 meter, der han kom på 4.-plass.
Estadio Víctor Manuel Reyna
Estadio Víctor Manuel Reyna er et fotballstadion i Tuxtla Gutiérrez i den meksikanske delstaten Chiapas. Det ble bygd i 1982 og har i dag en kapasitet på 31 500 tilskuere. Det er hjemmebanen til Jaguares de Chiapas.
Tore Sandvik
Tore Sandvik er navnet til flere personer:
Klaus Thiele
Klaus Thiele (født 21. januar 1958) er en tysk friidrettsutøver.
Han representerte Øst-Tyskland under Sommer-OL 1980, hvor han tok sølv på 4 × 400 meter stafett.
Norges Germanske Armé
Norges Germanske Armé var en liten høyreekstrem organisasjon som eksisterte i Norge på begynnelsen av 1980-tallet. I ettertid huskes den hovedsakelig for Hadelandsdrapene. Gruppens fører var Espen Lund, mens andre sentrale personer var Jon Charles Hoff og Johnny Olsen. Norges Germanske Armé var først og fremst rasistisk og hadde som målsetning å kaste ut alle fremmedarbeidere i Norge. Gruppen skal også ha hatt ambisjoner om å infiltrere alle våpengrenene i Forsvaret og plassere folk i bedrifter som med tid og stunder skulle overta styringen og dermed spre sine raseteorier i stor skala.
Gruppen skal ha vært åpen for å benytte ekstreme metoder. Blant annet hevdet Hoff i retten i 1982 at Lund hadde beordret ham til å drepe en familie som hadde adoptert et asiatisk barn. Hoff var en venn av denne familien og han mente selv at drapsordren var en prøve som Lund hadde satt ham på. Under møter på hytta til Lund skal det også ha blitt diskutert hvordan man best kunne utrydde alle fremmedarbeidere i Norge. De planla også våpentyveri slik at de kunne bekjempe det de oppfattet som «fremmede raser» i Norge.
Gruppen er antatt å ha eksistert fra 1980 til 1981. En logo de laget et utkast til i 1980 kom aldri lenger enn til tegnebrettet.
Vedtekter
Gruppen hadde følgende ti vedtekter:
Hemolytisk anemi
Hemolytisk anemi er en samlebetegnelse på sykdommer som medfører forandringer i formen til de røde blodlegemene /erytrocyttene.
Talassemi skyldes nedsatt syntese av alfa- eller betakjeder og er vanlig i Sør-Europa og Asia. Denne sykdommen regnes som en av verdens mest utbredte genetiske sykdommer. Sykdommen kjennetegnes ved redusert produksjon av hemoglobin. Enkelte pasienter kan få vekstreduksjon og bli utsatt for infeksjoner som en følge av sykdommen.
Sigdcelleanemi skyldes feil i syntesen av betakjeder. Sykdommen er vanlig i Afrika og blant afroamerikanere. Dette skyldes at sykdommen beskytter mot malaria. Sigdcelle-Hb (HbS) polymeriserer og danner en rigid gel ved deoksygenering. Dette medfører en formforandring av erytrocyttene. De abnorme erytrocyttene kan blokkere de små karene i mikrosirkulasjonen og forårsake smerter og infarkter/mikroinfarkter («sigdcelle-kriser»).
Sferocytose er en ressesivt arvelig tilstand. Det vil si at genet må arves fra begge foreldre og finnes i begge kromosomer i et kromosompar for å få sykdommen. Det er forandringer i proteinet i overflaten av blodlegemene. De røde blodlegemene ser vanligvis ut som en ball med for lite luft så det er innsenkning fra to sider. Ved sferocytose er de mer runde. I milten er det forandret osmotisk trykk slik at noen blodlegemer utvider seg og sprenges. Pasienter med sferocytose kan få anemi fordi altfor mange blodlegemer ødelegges i milten. En måte å behandle sykdommen på er å fjerne milten.
Ralph Wendell Burhoe
Ralph Wendell Burhoe (født 1911, død 8. mai 1997 ) grunnla tidsskriftet Zygon: Journal of Religion and Science. I 1980 fikk han Templetonprisen for arbedet sitt for å forene religion og naturvitenskap.
Biografi
Ralph Wendell Burhoe vokste opp i Somerville i Massachusetts. Han studerte ved Harvard University fra 1928 til 1932, og tok da fag innen meteorologi og klimatologi, men gjorde aldri ferdig en grad. Han begynte så på Andover Newton Theological School. Han studerte teologi der i ett og et halvt år, men i stedet for å bli prest som han hadde planlagt, vendte han tilbake til Harvard og begynte å jobbe på Blue Hill Meteorological Observatory, hvor han gjorde det bra som naturvitenskapsmann. 1947 ble han den første fulltidslederen for American Academy of Arts and Sciences (AAAS). Gjennom jobben ved AAAS kom han i nær kontakt med viktige vitenskapsmenn som astronomen Harlow Shapley, geologen Kirtley Mather og biologen George Wald. Mens han jobbet der var han med på å grunnlegge Institute on Religion in an Age of Science. I 1965 begynte Burhoe å jobbe ved Meadville Lombard Theological School, unitarenes universitet i Chicago. Der grunnla han tidsskriftet Zygon: Journal of Religion and Science og Center for Advanced Study in Religion and Science (CASIRAS). Etter å ha sluttet der i 1974, var han tilknyttet Lutheran School of Theology at Chicago hvor han i 1988 grunnla Chicago Center for Religion and Science.
Bidrag til offentligheten
Ralph Wendell Burhoe gjorde samvittighetsfulle undersøkelser over forskjeller og likheter mellom teologi og naturvitenskap, og ble en av de ledende stemmene i verden på feltet. Han spilte en viktig rolle i interdisiplinære fora i grenselandet mellom naturvitenskap og religion gjennom å skape en platform for dialog. Ifølge teologen Hans Schwarz fikk tidsskriftet Zygon en «utbredelse langt utover grensene for et teologisk tidsskrift.»
Mastercastle
Mastercastle er et Italiensk heavy metal-band. De ble stiftet i Genova, Italia i 2008 av Giorgia Gueglio og Pier Gonella.
Pier Gonella er skaperen og drivkraften i bandet, han skriver sangene og spiller gitar. I 2009 gikk de i studio og spilte inn en demo som ble sendt til Lion Music, og en platekontrakt og endelig valg av navn til Mastercastle ble resultatet. Albumet The Phoenix ble gitt ut i 2009. I 2010 ga bandet ut sitt andre musikkalbum; Last Desire.
Sprangridning
Sprangridning er en hestesport med opprinnelse fra parforsejakt. Hest og rytter, som sammen kalles en ekvipasje, skal konkurrere i å hoppe over hindringer (kalt hinder) på en bane. I første omgang konkurrerer man i å komme gjennom banen med færrest mulig feil og innenfor en maksimaltid. Feil gir feilpoeng. Riv, og krysning av eget spor gir fire feilpoeng. Refusering (om hesten stopper før hindret) første gang gir fire feilpoeng, refurering andre gang gir åtte feilpoeng (altså tolv feil tilsammen), ved en tredje refusering blir ekvipasjen eliminert (på større stevner – landsstevne og oppover elimineres man etter andre refusering). Man elimineres også dersom man rir feil bane (feil rekkefølge av hinder) eller hvis man faller av hesten. Dersom maksimaltiden overskrides får man også feilpoeng, et feilpoeng for hvert påbegynt fjerde sekund over maksimaltiden. Ekvipasjer som rir feilfritt, konkurrerer på nytt i en ny omridning, der også tiden teller. Den som har færrest feil og har brukt kortest tid vinner. Dersom to eller flere ekvipasjer står likt etter andre omridning, konkurrerer disse på nytt.
Hindrene kan være stilt opp i oxer, rekk, trippelbar og kombinasjoner inne på en bane. Det er forskjellige vanskelighetsgrader, alt etter hestetype og alderstrinn. Disse går på hindrenes høyde og hvor krevende banen er. Menn og kvinner konkurrerer mot hverandre, men de deles inn i en klasse for ponni, der de er delt inn i kategorier, og en for hest; dette fordi ponniene er lavere og har kortere steg. I tillegg deles konkurransene inn i fire ulike årsklasser. Sprangridning er en av de mest kjente dyresportene i verden.
Hindertypene
Det finnes også andre type hinder, som for eksempel svinekam og mølle, men disse er ikke like vanlige å møte på i en sprangbane.
Kvinner kunne ikke delta i sprangkonkurranser før 1920.
Inndeling av ponnier
Alt over 148 cm i mankehøyde beregnes som hest. (Så hvis du f.eks. har en ponni rase som er 149 cm, er den en hest, og hvis du har en hesterase som er 148 cm, er den en ponni)
I Norge kan ponniryttere delta i kretsmesterskap f.o.m. det år de fyller 11 år, og norgesmesterskap f.o.m. det år de fyller 13 år. I kjørekonkurranse er det ingen øvre aldersgrense for å kjøre ponni, med unntak for ponni kat 4, som ikke kan kjøres i enspann maraton av kusk over 20 år.
For å konkurrere med en kategori 3 ponni er det høyde og vektbegrensning på rytteren med 160 cm og 45 kg.
Nivå
Ponni:
Hest:
Galoppsteg
Galoppsteg varierer fra hest til hest, men "normalen" er at et galoppsteg er 3,5 meter for en middels stor hest.
Når man skal regne ut et galoppsteg mellom to hindre, må man ta med landing og avsats i beregningen.
Da vil det se slik ut: 1,75 meter (landing, ca. et halvt galoppsteg) + 3,5 meter (et galoppsteg i mellom hinderne) + 1,75 meter (avsats, ca. et halvt galoppsteg) = 7 meter. Deretter legger man til 3,5 meter for hvert galoppsteg (10,5 meter er to galoppsteg, 14 meter er 3 osv).
Den beste måten å finne de riktige galoppstegene for deg og din hest, er å prøve seg frem med "normal"stegene som utgangspunk, da dette kan variere mye fra hest til hest.
Et perfekt avsett for hesten er like langt fra hinderet som hinderets høyde; dvs. hvis hinderet er 100 cm høyt, er det perfekte avsetspunkt 100 cm foran hinderet.
Annet
Noen norske ryttere som er eller har vært i verdenstoppen, inkludert alle som har deltatt for Norge i OL:
Jægervasstindan
Jægervasstindan er et fjellmassiv i Lyngsalpan i Lyngen kommune i Troms og Finnmark. Det består av Store Jægervasstind (1543 moh), Lille Jægervasstind (1410 moh) og Nordre Jægervasstind (to topper; 1235 og 1042 moh). Store Jægervasstind ble første gang besteget i 1898.
Steenske Forlag
Steenske Forlag (etablert 1829) var et norsk bokforlag, opprinnelig kalt Det Steenske Bogtrykeri.
I likhet med Cappelen som også ble etablert i 1829, var Steenske en bokhandel, som hadde eget trykkeri som bigeskjeft. Theodor Steen (1825–1901) ledet det på sent 1800-tall, og var en av de som startet Den norske forleggerforening. Steenske hadde på denne tiden blitt et forlag som ga ut medisinsk og liberal religiøs litteratur.
Han ble etterfulgt av datteren Ingeborg Steen (1870–1937), som ved innvelgelsen ble første kvinne noensinne i forleggerforeningen. Hun var også William Nygaard d.e. sin suppleant til diskusjoner med Kirkedepartementet. Under hennes ledelse begynte forlaget å gi ut en del skjønnlitteratur.
Fra 1917 var det ledet av Torger Baardseth som også kjøpte det sammen med Jørgen Wright Cappelen fra Ingeborg Steen da hun ga seg i 1919. Det ble samtidig et søsterforlag til Cappelen, formelt eid av de samme. De to (søster)-forlagene var samlokalisert og ga stort sett ut skolelitteratur, mens Steenske fortsatte med litt mer skjønnlitteratur.
I 1943 ble Steenske endelig innlemmet i Cappelen.
Hinoi Team
HINOI Team (HINOIチーム, Hinoi chīmu), er en japansk pop- og eurobeatgruppe signert til plateselskapet avex trax. Gruppens leder er Asuka Hinoi, som støttes opp av Keika Matsuoka, Hikaru Koyama, og Rina Takenaka. De fleste utgivelsene deres er «coverlåter» av eurobeatsanger.
Singler
Hinoi Team sin første singel, "Ike Ike" ble lansert den 18. mai 2005 i Japan. Denne singelen inkluderte også sangen "Sing Na Na Na" samt en utvidet versjon av Ike Ike og instrumentale versjoner for begge sangene. DVD versjonen har en PV, Para Para video og off-shot video for Ike Ike. "Ike Ike" ble også brukt som åpningssang i introen til anime-serien Ichigo 100%, samt som sluttsangen i Chukyo TV sin serie, SARUDIA, i april måned.
Spaltbart materiale
Spaltbart eller fissilt materiale er materiale som har de egenskaper som kreves for å opprettholde en nukleær kjedereaksjon. Materialet har altså atomkjerner som kan spaltes i en fisjonsprosess, og kan f.eks. være uran-235 og -233, eller plutonium-239 og -241. Spaltbart materiale er materiale som kan brukes som kjernebrensel eller i kjernevåpen.
Tour of Almaty
Tour of Almaty er et endagsritt som har blitt arrangert siden 2013. Det blir arrangert i Kasakhstans største by Almaty av den tidligere proffsyklisten Alexandre Vinokourov.
Ruse oblast
Ruse oblast er en forvaltningsenhet nord i Bulgaria med byen Ruse som administrasjonssted.
Geografi
Donau danner oblastens grense i nord mot Romania i Donau. I øst grenser Ruse oblast mot oblastene Silistra og Razgrad, i sørøst mot Targovisjte oblast og i vest mot Veliko Tarnovo oblast.
Befolkning
I oblasten bor 266 157 personer i et område på 2791 km².
Kommuneinndeling
Ruse oblast er oppdelt i åtte kommuner, som igjen består av 75 mindre enheter.
Severdigheter
Ruse er med sine nyklassisistiske sentrum oblastens største attraksjon. I tillegg hører Klippekirken i Ivanovo, festningen i Tsjerven og klippekostereret i Basarbovo til de mest kjente turistmålene.
Alma Richards
På high school spilte Richards basketball. En friidrettstrener la merke til Richards og ba ham hoppe over en seks fot (ca. 1,85 m) høy list, noe han gjorde med letthet. Treneren samlet inn penger for å sende Richards til den amerikanske OL-uttakningen i høydehopp. I OL-finalen seiret Richards foran den amerikanske mesteren George Horine.
Improperiene
Sangen er en lang vekselsang med røtter i 800-tallet. Den brukes ir pasjonstiden og inneholder Kristi tenkte bebreidelser mot folket for att det har lønne Guds velgjerninger med lidelse. Originalteksten har i visse protestantiske kretser siden 1960-tallet blitt kritisert for åt være antisemittisk men ingen slik tolkningshistorie av teksten (Mika 6,3 i Bibelen og Torah) har kunnet belegges. Tolkningen har i stedlet historisk vært at Kristus anklager den kristne deltakeren i langfredagsliturgien.
Sangen følges av Crux fidelis. Foruten gregoriansk musikk til sangen og hymnen finnes blant annet Palestrinas berømte tonesetting for kor.
Howard Davis (friidrettsutøver)
Howard Davis (født 27. april 1967) er en jamaicansk friidrettsutøver.
Han representerte Jamaica under Sommer-OL 1988, hvor han tok sølv på 4 × 400 meter stafett.
Karen Grude Koht
Karen Elisabeth Grude Koht (født 16. november 1871 på Brueland i Høiland på Jæren, død 10. juli 1960) var en norsk lærer og forkjemper for kvinnesaken.
Familie
Hun var datter av lensmann og gårdseier M.A. Grude og Anna Grude (f. Mossige). I 1898 ble hun gift med politiker og historiker Halvdan Koht, og de fikk barna Åse Gruda Skard, psykolog som også ivret for kvinnesak, og Paul Gruda Koht, diplomat og ambassadør.
Utdannelse
I 1893 tok Karen Grude Koht litt skolegang hjemme og på Sandnes, deretter mellomskole på Eikeland. Hun ble tidlig politisk interessert (Venstre), med unionsoppløsningen, stemmerett og kvinnesak på dagsordenen. Etter et kortvarig engasjement som huslærer reiste hun til Kristiania og begynte på Fru Ragna Nielsens skole (1894) med anneneksamen i 1895, etterfulgt av folkeskole (1896) og studieopphold ved Sorbonne i Paris (1898) og Oxford University (1908).
Forfatterskap
Hennes egen bok Kvinnearbeid kom ut i 1908, omtrent samtidig som hun antok sekretærrollen i det nystiftede Norske Kvinders Nasjonalråd, hvis historie hun beskrev i Norske kvinners nasjonalråd 25 år, Steenske Forlag (1929).
Med biskop Støylen utga hun skoleboken Mi fyste bok (1909), etter påtrykk fra Moltke Moe og Nordahl Rolfsen.
Ettermæle
I 2018 ble et auditorium ved Oslomet – storbyuniversitetet gitt navnet Karen Grude Kohts auditorium.
Alt du vil ha
Alt du vil ha er det ellevte albumet med Bjørn Eidsvåg, utgitt i 1990. Albumet lå ni uker på VG-lista og endte med ellevteplass som beste plassering. Dette var en live-plate, innspilt i Det Åpne Teater i Oslo, og ble en ny slags best-of plate for Eidsvåg, hvor han fremførte sine mest kjente sanger.
Landkrabbe
Landkrabbe (trolig imitasjon av engelsk: landlubber), var fra gammelt av sjøulkens noe nedsettende navn på en person som ikke hadde sjømannskap i seg. Ifølge denne tankegangen, ville landkrabben kunne bli sjøsyk når skuta la fra kai, og være sikker på at verdens undergang var nær når vindstyrken passerte stiv kuling. For å ikke forbli landkrabbe, måtte en ha fartstid som sjømann på de fleste av de syv hav.
Passasjerer kunne nok være bereiste, men ble nærmest å betrakte som fraktgods i denne sammenhengen.
Nordsjøfareren var en mellomting. Brukt om skip og båter, dekket det både skip som bare var befraktet og gjerne konstruert for dette og lignende havområder, og om personer, en som gjerne ville ha det til at dette var hele verden.
Åsermarka naturreservat
Åsermarka naturreservat er et fredet område i Indre Østfold kommune i Østfold. Området er ca. 1,5 km langt, og henger sammen med turområdet Åsermarka nordvest for Askim sentrum. Det ligger langs sør-østbredden av Glomma mellom Solbergfoss og Øyeren, i nordvesthellende, til dels bratt terreng. I dette skyggefulle og fuktige området er det svært gammel granskog; den eldste grana er målt til 350 år, og mange andre til over 200. i undervegetasjonen er det lokalisert flere sjeldne planter, også rødlistearter.
Skogen ble fredet som naturreservat i 2002. Innenfor området ligger også Sandholmen, med landets største konsentrasjon av groptufter fra eldre steinalder.
Dominique Venner
Ungdom og oppvekst
Som sønn av en arkitekt som var medlem av Parti populaire français (PPF), vervet Venner seg i den franske hær for å kjempe i den Algerie-krigen i 1956. Etter hjemkomsten ble han aktiv i bevegelsen Jeune Nation (Ung Nasjon), en ung nasjonalkonservativ gruppering. Han var sammen med Pierre Sidos, også aktiv i opprettelsen av det kortlivede partiet Parti Nationaliste (Nasjonalistpartiet) samtidig som han involverte seg i bevegelsen Mouvement populaire du 13-mai, da ledet av General Chassin. Som følge av sitt medlemskap i Organisation de l'armée secrète, ble han fengslet i 18 måneder, men ble frigitt i 1962.
Aktivisme
Etter frigivelsen fra fengselet høsten 1962, skrev Venner manifestet Pour une critique positive (Mot en positiv kritikk), som senere har blitt sammenlignet med Vladimir Lenins Shto delat?, og ble et viktig verk for høyreradikale i datidens Frankrike. I manifestet forteller Venner om årsakene til at kuppet i Algerie i april 1961, da krigen der gikk mot sin avslutning, feilet. I verket forteller han også om hvorfor det fantes et ideologisk og organisatorisk skille mellom "de nasjonale" (nationaux) og "nasjonalistene" (nationalistes). Han ønsket videre å ta til orde for en helhetlig, forent nasjonalistisk bevegelse som følgelig ville være "hierarkisk og monolittisk" i sin utforming av unge, dedikerte nasjonalister.
Karriere som historiker
I sitt arbeide med historie, spesialiserte Venner seg i politisk og militær historie i Europa. Han ble senere spesialist innen våpenkunnskap og jakt, og skrev en rekke bøker og artikler om disse emnene. Hans viktigste historiske verk er Baltikum (1974), Le Blanc Soleil des vaincus (The White Sun of the Vanquished) (1975), Le Cœur rebelle (The Rebel Heart) (1994), Gettysburg (1995), Les Blancs et les Rouges (The Whites and the Reds) (1997), Histoire de la Collaboration (History of the Collaboration) (2000) and Histoire du terrorisme (History of Terrorism) (2002). Verket hans Histoire de l'Armée rouge (Historien om Den røde armé) vant den prestisjetunge prisen Prix Broquette-Gonin d'histoire av Académie française i 1981.
I 2002 skrev Venner verket Histoire et tradition des Européens (Historie og tradisjoner for europeere), som omhandlet hans egen synspunkter på hva som var kjernen i den felles kulturelle europeiske sivilisasjon - hvor han også presentete teorier innen tradisjonalistisk konservatisme.
Hans virke som forfatter og historiker, gjorde at han også ble redaktør for det historiske magasinet Enquête sur l'histoire til sent på 1990-tallet. I 2002 opprettet han La Nouvelle Revue d'Histoire, som inkluderte skribenter som Bernard Lugan, Jean Tulard, Aymeric Chauprade, Jean Mabire, François-Georges Dreyfus, Jacqueline de Romilly og tidligere ministre som Max Gallo og Alain Decaux. Han var også vert i radioprogrammet Radio Courtoisie. Noen av hans bøker har blitt oversatt til Engelsk, tysk, spansk, portugisisk og italiensk.
Selvmord
I timer i forkant av selvmordet, etterlot han seg et innlegg på sin blogg, som i hovedsak omhandlet hans syn på homofilt ekteskap. I innlegget skriver han at han betviler virkningen av gateprotester og demonstrasjoner som virkemiddel for sosial forandring (som særlig Frankrike er kjent for). Han klandret demonstrantene for å unngå trusselen rundt masseinnvandring, som han hevder "vil erstatte den franske populasjonen, såvel som den europeiske" Han advarte videre at «''Fredlige protester i gata vil ikke være nok til å forhindre dette. [...] Det vil trenges en ny, storslått og symbolsk aksjon for å vekke folk fra latskapen [...] Vi trer nå inn i en tid hvor ord må etterfølges av handling''»
I et brev til sine kollegaer i radioprogrammet Radio Courtoisie, karakteriserer han sitt selvmord som en motstand mot "perverse individer hvis formål er å ødelegge vår identitet, særskilt våre familieverdier og våre årtusengamle samfunn" Han forklarte videre at hans valg av sted for selvmordet var "en symbolsk handling for et sted jeg har dyp respekt for". Det ble i ettertid hevdet av Venner led av en mental diagnose o forkant av selvmordet
Kort tid etter dødsfallet, ble Venner hedret av et stort antall høyreorienterte personligheter. Leder av partiet Front national Marine Le Pen twitret følgende "All vår respekt til Dominique Venner, hvis siste gest var særskilt politisk og et forsøk på å vekke det franske folk"." Bruno Gollnisch beskrev Venner som en "ekstremt brilliant intellektuell, hvis død var en protest mot det vestlige sivilisasjons' dekadense"
Det er også de som etter dødsfallet distanserte seg fra Venner. Frigide Barjot, talsperson for motstandsgruppen mot homofilt ekteskap "Manif pour tous", fortalte media at Venner aldri hadde vært medlem av bevegelsen og at en person som Venner aldri kunne være en del av hennes bevegelse: Hun beskrev videre hans selvmord som en isolert, desperat handling.
Den påfølgende dagen etter selvmordet aksjonerte den radikale feministgruppa Femen mot Venners selvmord. Demonstrantene bar slagord som "Måtte fascister hvile i Helvete".
Norgesmesterskapet i orientering 2014
Norgesmesterskapet i orientering 2014 bestod av flere arrangementer som i 2014 kåret norgesmestere i orientering.
Hovedmesterskapet ble arrangert i Trondheim 24.-25. mai og Dikemark 11.-14. september (NM-uka).
Sprint
Sted: Trondheim Lengde: 2.68 km
Mellomdistanse
Dato: 13. september
Sted: Dikemark Lengde: 4.67 km
Langdistanse
Dato: 11. september
Ultralang distanse
Dato: 2. august
Sted: Førde Lengde: 15.8 km
Nattorientering
Dato: 5. september
Sted: Klæbu Lengde: 7.31 km
Stafett
Dato: 14. september
Sted: Dikemark
Sprint
Dato: 24. mai